b'\n_START_ARTICLE_\nHitra cesta H1\n_START_PARAGRAPH_\nHitra cesta H1 je bila sestavljena iz dveh odsekov: kot hitra cesta na Gorenjskem od \xc4\x8crnivca do Podtabora in Naklega in kot obi\xc4\x8dajna dvopasovnica, sicer z izvennivojskimi kri\xc5\xbeanji z drugimi komunikacijami, med \xc5\xa0kofljico in Obre\xc5\xbejem in je imel status cesta, rezervirana za motorna vozila. Dolenjski krak se je imenoval tudi "avtocesta bratstva in enotnosti" in je potekala po celotni Jugoslaviji do Gevgelije in gr\xc5\xa1ke meje. Ta cesta se je postopoma dograjevala v avtocesto ali bila zaradi vzporednega poteka prekategorizirana ter je prenehala obstajati z dograditvijo zadnjega odseka avtoceste A2 mimo Trebnjega leta 2010. Na nekaterih delih je bila tudi popolnoma opu\xc5\xa1\xc4\x8dena in hortikulturno urejena.'